Възможно ли е да появят светли петна върху паветата?
Светлите петна или сиви шламове, които понякога се образуват върху бетоновите продукти са технически неизбежни и са различно изразени в зависимост от атмосферните условия и начина на полагане. С цел минимализиране на появата на варовикови изцветявания, препоръчваме продуктите да се полагат по т.нар. метод на “сух монтаж” или с дебелослоен дренажен разтвор по предоставен от нас детайл. По желание, тези отлагания могат да се премахнат  посредством специални продукти на киселинна основа с подходяща концентрация, съгласно условията на производителя. Да не се използват четки с метален косъм или пароструйка. Тези отлагания са естествени и се срещат при всички бетонови продукти. Качеството на нашите продукти не се намалява от тези изцветявания, поради което те не се признават като основание за рекламация. По-голямата част от продуктите на semmelrock притежават вътрешно хидрофобиране, което свежда до минимум тези изцветявания.



